छानबिन गरी दोषीमाथि कारबाहीको माग गरेका सभासदहरूले तत्कालीन सञ्चारमन्त्री मीनेन्द्र रिजालले महाप्रबन्धक हुमागाईंलाई मन्त्रालयमा तानेर कारबाही नगरी जोगाएको भन्दै उनीमाथि समेत छानबिन र कारबाहीको माग गरेका थिए। सभासदहरूले विरोध गरिरहँदा पूर्वमन्त्री रिजाल लेखा समिति सदस्यको हैसियतले सभापति शर्माको देव्रे छेउमा बसेका थिए। उनले पूर्वाग्रही भएर आफूमाथि आक्षेप लगाइएको भन्दै आपत्ति जनाए। ‘तपाईंहरूको आरोप वस्तुपरक नभई पूर्वाग्रहप्रेरित छ,’ उनले भने, ‘तथ्य हेरेर बोल्नुपर्छ, सीमाभित्र बसेर मुक्का हान्ने काम गरौं।’
